Κώστας Χριστοφιδέλης

Ο Κώστας Χριστοφιδέλης (26 Ιουνίου 1977, Καβάλα) είναι Έλληνας πρώην διεθνής πετοσφαιριστής που αγωνίζόνταν με τη φανέλα του Ολυμπιακού Πειραιώς  στο Πρωτάθλημα Ελλάδας στη θέση του ακραίου.

 Καριέρα 
Ο Κώστας Χριστοφιδέλης ξεκίνησε αγωνιστικά την πετοσφαίριση στον Α.Ο. Καβάλα, ομάδα της ιδιαίτερης πατρίδας του, το 1991 σε ηλικία 14 ετών. Το 1995 υπέγραψε το πρώτο του επαγγελματικό συμβόλαιο στον Ολυμπιακό Πειραιώς, όπου συνάντησε τον άλλο μεγάλο Καβαλιώτη, Ανδρέα Θεοδωρίδη, ενισχύοντας με νέο αίμα τους άσους της μεγάλης εκείνης ομάδας, που πρωταγωνίστησε για πάνω από μία δεκαετία στα ευρωπαϊκά γήπεδα. Με τους ερυθρόλευκους πραγματοποίησε μια σπουδαία καριέρα, με αποκορύφωμα την κατάκτηση των δυο ευρωπαϊκών τροπαίων˙ του Κυπέλλου Κυπελλούχων το 1996 και του Κυπέλλου Κορυφαίων Ομάδων το 2005. Στις διακρίσεις του με την ομάδα του Πειραιά συγκαταλλέγεται ασφαλώς και η κατάκτηση του Ασημένιου μεταλλίου του Κυπέλλου Πρωταθλητριών το 2002.Τελικός Πρωταθλητριων 2002: Ματσεράτα - ΟΛυμπιακός 3-1 www.cev.eu Με τον Ολυμπιακό κατέκτησε συνολικά μέχρι τώρα στις τρεις θητείες του στον Πειραιά, 9 Πρωταθλήματα Ελλάδας, 7 Κύπελλα Ελλάδας και 4 Λιγκ Καπ.
Το Καλοκαίρι του 2009 και αφού αποδεσμεύτηκε από τον Ολυμπιακό μεταπήδησε στον Παναθηναϊκό, στον οποίο παρέμεινε μέχρι το 2011. Με τον Παναθηναϊκό κατάφερε να κατακτήσει το Κύπελλο Ελλάδας το 2010.
Το 2010 βρέθηκε θετικός σε έλεγχο αντιντόπιγκ,Σε απολογία ο Χριστοφιδέλης, καθώς βρέθηκε θετικός σε απαγορευμένη ουσία  www.in.gr και καταδικάστηκε σε ένα χρόνο αποκλεισμό και 3.000 ευρώ πρόστιμο, κατηγορία όμως για την οποία αθωώθηκε μετά από 6 χρόνια δικαστικών αγώνων σύμφωνα με την απόφαση του Διοικητικού Εφετείου Αθηνών στις 26 Αυγούστου 2015 αλλά και με απόφαση του Παγκόσµιου Οργανισµού Αντιντόπινγκ (WADA) το 2016.Αθωώθηκε ο Κώστας Χριστοφιδέλης  www.sport24.grΒολεϊ: Δικαιώθηκε ο Χριστοφιδέλης μετά από έξι χρόνια!  www.sport24.gr
Το 2011 ανηφόρισε στη Θεσσαλονίκη και αγωνίστηκε για ένα χρόνο στην ομάδα του Ηρακλή, με τον οποίο κατέκτησε το Πρωτάθλημα και το Κύπελλο Ελλάδας, στο νταμπλ της ομάδας της Θεσσαλονίκης το 2011-12.
Το 2012 επέστρεψε στον Πειραιά και τον Ολυμπιακό, όπου κατέκτησε με τους ερυθρόλευκους το εγχώριο τρεμπλ (Πρωτάθλημα, Κύπελλο και Λιγκ Καπ Ελλάδας) κατά την αγωνιστική περίοδο 2012-13, καθώς επίσης και το νταμπλ της επόμενης περιόδου (2013-14), κατά την οποία αναδείχθηκε πολυτιμότερος παίκτης του πρωταθλήματος.Ολυμπιακός: MVP του πρωταθλήματος ο Χριστοφιδέλης
Το Kαλοκαίρι του 2015 μεταπήδησε στoν Α.Ο.Π. Κηφισιάς, συμβάλλοντας αποφασιστικά στην κατάκτηση της δεύτερης θέσης της κανονικής περιόδου του πρωταθλήματος 2015-16, καθώς και στην πορεία της ομάδας του μέχρι τον τελικό του Κυπέλλου την ίδια χρονιά.

 Διεθνής καριέρα 
Η παρουσία του Κώστα Χριστοφιδέλη στις εθνικές ομάδες ξεκίνησε από την Εθνική παίδων και συνεχίστηκε σε όλες τις κατηγορίες μέχρι την Εθνική Ανδρών, στην οποία κατέγραψε 144 συμμετοχές. Yπήρξε μέλος της ομάδας που κατέκτηε την 5η θέση στους Ολυμπιακούς Αγώνες της Αθήνας το 2004,2004: Ελλάδα-Η.Π.Α. 2-3 αλλά έχει αγωνιστεί και σε προ-ολυμπιακά τουρνουά της εθνικής.Με Χριστοφιδέλη η προετοιμασία της Εθνικής

 Τίτλοι 
 Διεθνείς 
 2 Κύπελλα Κυπελλούχων Ευρώπης:
 1996, 2005

 Πανελλήνιοι 
 11 Πρωταθλήματα Ελλάδας:
 1998, 1999, 2000, 2001, 2003, 2009, 2012, 2013, 2014, 2018, 2019
 9 Κύπελλα Ελλάδας:
 1997, 1998, 1999, 2001, 2009, 2010, 2012, 2013, 2014
 4 Λιγκ Καπ Ελλάδας:
 2013, 2015, 2018, 2019
 1 Σούπερ Καπ Ελλάδας:
 2000

 Ατομικές διακρίσεις 
 Πρωτάθλημα Ελλάδας 2011-12: Κορυφαία επτάδα πρωταθλήματος Ανασκόπηση Πρωταθλήματος 2011-12 www.volleynews.gr 
 Πρωτάθλημα Ελλάδας 2012-13: Κορυφαία επτάδα πρωταθλήματος Οι κορυφαίοι του Πρωταθλήματος 2012-13 www.volleynews.gr 
 Πρωτάθλημα Ελλάδας 2013-14: Πολυτιμότερος Παίκτης (MVP) πρωταθλήματος Ανασκόπηση έτους 2014 

 Παραπομπές 

 Πηγές 
 Κώστας Χριστοφιδέλης - Παρουσίαση www.greekvolley.gr
 Παρουσίαση από την FIVB www.fivb.org
 Ο Χριστοφιδέλης στην Κηφισιά www.volleyplanet.gr
 Ο Χριστοφιδέλης στην ομάδα της καρδιάς του. 2017: Επιστροφή στον Ολυμπιακό www.novasports.gr
 Συνέντευξη του Χριστοφιδέλη (26.06.2017) sport-retro.gr
 Κώστας Χριστοφιδέλης - Διακρίσεις www.volleyleague.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΑΟΠ Κηφισιάς